1. 7. 95 De Europæiske Fællesskabers Tidende Nr. L 150/97 RÅDETS FORORDNING (EF) Nr. 1596/95 af 29. juni 1995 om ændring af forordning (EF) nr. 3361/94 med henblik på at forlænge gyldig- heden af visse toldkontingenter for Østrig, Finland og Sverige RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113, under henvisning til Rådets forordning (EF) nr. 3361/94 af 29. december 1994 om åbning af toldkontingenter for Østrig, Finland og Sverige ()), under henvisning til forslag fra Kommissionen, og ud fra følgende betragtninger : I henhold til artikel 2 i tiltrædelsesakten af 1994 har Østrig, Finland og Sverige anvendt den fælles toldtarif fra den 1. januar 1995; Rådet gav på mødet den 8. februar 1995 Kommissionen bemyndigelse til at åbne forhandlinger i henhold til artikel XXIV, stk. 6, i den almindelige overenskomst om told og udenrigshandel 1994; de nye medlemsstaters anvendelse af den fælles toldtarif har ført til en nedsættelse af visse importafgifter og en forhøjelse af visse andre afgifter ; det er hensigtsmæssigt for Fællesskabet at indrømme sine handelsparterne midlertidig fritagelse for de alvorligste tilfælde, hvor importafgifterne er steget ; derfor er visse toldsatser blevet nedsat på autonomt grundlag i perioden 1. januar til 30. juni 1995; indtil der er indgået en global aftale som et resultat af forhandlinger mellem Fællesskabet og tredjelande, bør der anvendes autonome foranstaltninger, som kan lette de negative virkninger af eksporten af visse varer fra tredje- lande som følge af udvidelsen ; de foranstaltninger, der skal anvendes, berører på ingen måde resultaterne af de igangværende forhandlinger i henhold til artikel XXIV, stk. 6, og heller ikke Fællesska- bets ønske om at indgå en aftale, som tager hensyn til udvidelsens samlede virkninger for handelen med tredje- lande ; da disse forhandlinger endnu ikke er afsluttet, er det hensigtsmæssigt at forlænge gyldigheden af forordning (EF) nr. 3361/94 og for perioden 1. juli til 31. december 1995 fastsætte de samme kontingenter med de samme toldsatser for de samme varer — UDSTEDT FØLGENDE FORORDNING : Artikel 1 I artikel 1, stk. 1, i forordning (EF) nr. 3361/94 tilføjes følgende afsnit : »Samme ordning anvendes af Republikken Østrig, Republikken Finland og Kongeriget Sverige i perioden 1. juli til 31. december 1995.« Artikel 2 Denne forordning træder i kraft den 1. juli 1995. Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, den 29. juni 1995. (') EFT nr. L 356 af 31. 12. 1994, s. 5. (Forordningen er berigtiget i EFT nr. L 68 af 28. 3. 199$, s. 34). På Rådets vegne J. BARROT Formand